L'Eliana acull una exposició sobre festes tradicionals valencianes
27 de febrer de 2018

L'espai expositiu del Centre Sociocultural de l'Eliana albergarà la mostra “Els festes tradicionals del Territori Valencià”, una exposició promoguda per la Universitat de València que compta amb la col•laboració de Caixa Popular i la Conselleria d'Educació, Investigació, Cultura i Esport de la Generalitat Valenciana, a través de la Direcció General de Cultura i Patrimoni.

L'objectiu de l'exposició és acostar a ciutadans i ciutadanes a tota la riquesa del patrimoni festiu que posseeix la societat valenciana. Es tracta d'una mostra itinerant que ja ha visitat altres poblacions, contribuint a la difusió d'aquest patrimoni i facilitant que la ciutadania ho conega i valore. Compta amb 34 panells amb text i fotografies que suposen un recorregut per les diferents comarques de la Comunitat Valenciana, mostrant les manifestacions festives pròpies de cada zona. Inclou mapes que localitzen geogràficament les festes i cada panell posa de manifest el colorit i la diversitat d'aquestes valuoses representacions patrimonials.

L'acte d'inauguració tindrà lloc a les 19:00 hores del dijous 1 de març i en ell estaran presents, a més de l'alcalde de l'Eliana i regidor de cultura Salva Torrent, el Vicerector de Participació i Projecció Territorial de la Universitat de València Jorge Hermosilla i la comissària de l'exposició Beatriz Ginés. La mostra podrà ser visitada fins al 16 de març, de dilluns a divendres, en horari de 9:00 a 14:00 i de 16:00 a 21:00 hores.